alexandrainst/scandi-wiki huggingface dataset:
Ingeniører Uten Grenser Norge

Ingeniører Uten Grenser Norge (IUG Norge) er en partipolitisk uavhengig ingeniørfaglig bistandsorganisasjon, opprettet med formål om å lindre nød ved ingeniørmessig bistand. Dette gjøres gjennom rekruttering, opplæring og bistandsarbeid. Ingeniører Uten Grenser Norge er en av flere nasjonale IUG -organisasjoner i verden, sammenkoblet gjennom det internasjonal nettverket Engineers Without Boarders International (EWB International).

Organisering 
IUG Norge er en grasrotbevegelse som medførte en formell stiftelse den 7. februar 2011, på Ingeniørenes Hus i Oslo. Hvert enkeltmedlem må selv aktivt engasjere seg gjennom prosjektarbeid eller i en av organisasjonens ulike avdelinger. Det var 72 enkeltpersoner som etablerte organisasjonen i 2011, og i 2013 hadde medlemstallet vokst til 600. Det finnes både generelle regionsavdelinger og egne studentavdelinger; IUG Oslo og Omegn, IUG Hordaland, IUG Rogaland og IUG NTNU. I tillegg er det også et sentralt organ som arbeider med kvalitetssikring og institusjonelt samarbeid.

Ingeniører Uten Grenser samarbeider aktivt med både bistandsorganisasjoner og næringsliv. Multiconsult tegnet i 2013 en egen samarbeidsavtale med organisasjonen. Dette inkluderer både finansiell støtte og utlån av personell til de prosjektene som IUG engasjerer seg i. Fagorganisasjonene NITO og Tekna bidrar ellers også med organisatorisk støtte til IUG.

IUG utøver bistandsarbeid gjennom sekondering av personell til andre bistandsorganisasjoner og ved koordinering av masteroppgaver for ingeniørstudenter. Organisasjonen har så langt vært engasjert i seks ulike prosjekter i landene Haiti, Kenya og Afghanistan. Blant samarbeidspartnerne er Aid in Action, Arc Aid og Afghanistankomiteen.

Avdelinger 
 IUG NTNU
 IUG NMBU
 IUG Rogaland
 IUG Hordaland (inaktiv)
 IUG Oslo og omegn
 IUG UiA/Sørlandet
 IUG Trøndelag
 IUG Møre og Romsdal (oppstart)
IUG OsloMet
IUG Troms
IUG Vestfold

Ledelse

Daglig leder 
 Brittina Berg (2012)
 Luke Dokter (2013 - 2014)
 Bjørn Nissen (2014 - 2016)
 Ola Mannsåker (2017 - 2019)
 Marianne Nilsen Sturmair (2019 -)

Styreleder 
 Emanuel Rygg (2011–2013)
 Kari Berte Daasvatn Bye (2013–2014)
 Leiv Erik Ødegaard (2014 - 2017)
Marit Kjendlie (2017 - 2018)
 Monica Flo (2018 - 2020)
 Karl Ove Ingebrigsten (2020 -)

Referanser

Eksterne lenker 
 
 Hovedprogram
 Vedtekter
 Teknisk Ukeblad: IUG får sponsor

Norske ideelle organisasjoner
Organisasjoner etablert i 2011
Humanitære hjelpeorganisasjoner
Norske humanitære organisasjoner
Solid state drive

Et halvlederminne, også kalt halvlederdisk eller SSD-disk (fra engelsk: solid state drive, SSD), er et lagringsmedium som benytter halvlederbasert fastminne (flashminne) som sekundærminne istedenfor mekanisk-magnetiske platelager til å lagre data. Siden den ikke har bevegelige deler, er søketiden kortere enn for en mekanisk harddisk og den tåler støt bedre. De er per i dag (2018) fortsatt dyrere per byte enn tradisjonelle platelagre, men prisen har falt gradvis de siste årene. En Samsung 500 GB 850 evo koster i 2016 rundt 1500 kr, sammenliknet med 830-modellen som kostet det dobbelte da den ble lansert. Grunnen til at prisen faller er at det brukes 3 celler slik at ting lagres 3-dimensjonalt, som gjør det mulig å produsere mindre SSD og få mer plass per tomme.

Dagens SSD bruker MLC NAND-based flash memory som ikke mister data ved strømbrudd.

Tidligere var SLC  og i dag Triple Level Cell (TLC) førstnevnte er dyrere, mens sistnevnte er billigere fordi man får lagret mer plass.

Men levetiden blir i teorien dårligere og samme gjelder ytelsen. Forskjellen er 3 bits per celle mot MLC som kun har 2 bits. Samsung 840 evo har i tillegg (Turbo write cache) på størrelse 3-12 GB avhenging av modell. Derfor merker man ikke ytelsen blir dårligere.

Hybrid-lagre 
Hybrid-lagre (SSHD) er en blanding av SSD og platelager og bruker SSD cache Flash Cache Modules (FCMs) eller MLC 8 GB NAND Flash for å gi bedre ytelse i forhold til pris. En stor SSD er svært dyr, og et tradisjonelt platelager er relativt tregt, og ved å utnytte SSD-en som hurtigminne (cahce) vil alle data som leses ofte kunne hentes svært raskt.

Grensesnitt 
Det vanligste grensesnittet for SSD er pr 2016 SATA (3.0) . M.2, øker med sin støtte for både PCIe, SATA-express og USB 3.0, og Serial Attached SCSI (SAS) brukes bl.a. på servere. USB 3.0 og 3.1 er vanlige for eksterne SSD-er.

SSD direkte tilkoblet PCIe gir den raskeste datautvekslingen, men for vanlige brukere er forskjellen mellom SATA 3.0 og PCIe (pr 2014) ikke merkbar. SATA-express gir et rent 2 linjers PCIe-grensesnitt via en SATA-kompatibel plugg og kabel.

Salg 
Det hadde i 2009 blitt solgt 11 millioner SSD-er, mens i 2011 hadde det blitt solgt 17,3 millioner SSD-er og 39 millioner i 2012.

Referanser

Eksterne lenker 
 
 https://www.datenreise.de/en/ssd-comparison-differences-between-samsung-pro-and-evo-series/
 http://www.seagate.com/gb/en/tech-insights/adaptive-memory-in-sshd-master-ti/
 http://create.pro/blog/storage-option-best-mac-pro-hdd-ssd-flash-storage/
 http://www.overclock.net/t/1489684/ssd-interface-comparison-pci-express-vs-sata
 http://www.tek.no/artikler/anbefaling-ssd/99609
 «SSD: Så mye raskere ble den bærbare», Dinside
 «Er SSD trygt?», Dinside

Digitale lagringsmedier
Guro Vartdal Håvoll

Guro Vartdal Håvoll (født 17. juni 1993 i Ørsta, død 22. juli 2011 på Utøya) var en norsk politiker og medlem av Arbeiderpartiets ungdomsorganisasjon (AUF).

Håvoll var elev ved Volda videregående skole på musikklinja. 

Hun var organisatorisk nestleder i AUF i Møre og Romsdal og leder i Ørsta/Volda AUF, og ble drept i terrorangrepet 22. juli 2011.

Et minnefond i Guros navn ble startet gjennom Kirkens Nødhjelp.

Boken 21. juli - en kjærlighetshistorie fra Utøya er skrevet i Guros minne.

Referanser 

Tillitsvalgte i AUF
Personer fra Ørsta kommune
Norske drapsofre
Terrorofre
Myrdede politikere
Personer drept med skytevåpen
Tankar fyr

Tankar fyr ligger på øya Tankar i Bottenvika. Den ligger ved Kvarken, i skjærgården i Öja i Karleby kommune i Österbotten, Finland.

Fyret ble bestilt i 1888 fra Osbergs maskinverkstad i Helsingfors. Fyret er bygget av jernelementer fra Tyskland. Spiraltrappa har 122 trinn. Lysanordninga ble produsert ved Henry Lepautes fabrikk i Paris, og var blant sin tids mest effektive med en lysvidde på 13 sjømil. Fyret ble tent første gang 15. oktober 1889.

I 1961 ble fyret elektrifisert, og lysvidden økte til 27,5 nautiske mil.

I 1903 fikk fyret et maskindrevet tåkevarslingssystem, og det ble i tillegg brukt dynamittladninger som lydvarsling.

Bakgrunn 
Fra 1750-tallet var det et sjømerke på øya, ei stang med tønner på toppen av ei steinrøys. I 1825 ble et dagmerke bygget ved siden av steinhaugen. Det var også et lyktehus hvor fiskerne i fiskeværet på skift hadde ansvaret for å holde ilden vedlike. Da behovet for et ordentlig fyr utenfor Karleby økte, bestilte losverket fyret i 1888. Losstasjonen på øya ble oppretta på 1770-tallet.

Eksterne lenker 
 Finlands sjøfartsverks nettside: om Tankar fyr (finsk

Fyr i Finland
Mellersta Österbotten
Artikler i sjøfart-prosjektet
Auxiliary power unit

En APU (kort for Auxillary Power Unit, engelsk) er en hjelpeenhet for produksjonen av diverse former for kraft på et luftfartøy. En APU er som regel en liten gassturbinmotor som kan være montert på forskjellige steder, eksempelvis haleseksjonen til en flymaskin, eller øverst på skroget ved hovedgirboksen på ett helikopter. 

En APU kan som regel levere følgende former for kraft: 

Elektrisk strøm – genereres ved hjelp av en elektrisk generator
Hydraulisk trykk – genereres ved hjelp av en hydraulisk pumpe
Trykkluft – oppnås fra APU sin kompressor, eller en egen kompressor til trykkluft

Primæroppgaven til en APU på en flymaskin er starting av motorene. Men den brukes på bakken til forsyning av elektriske, hydrauliske og pneumatiske systemer, samt til nødoperasjoner i luften. 

Luftfartøykomponenter
Pål Erik Ulvestad

Pål Erik Stensøe Ulvestad (født 8. september 1990) er en norsk tidligere fotballspiller.

Pål Erik kom fra Herd til Molde FK i 2011. I 2012 var han på utlån til KBK, og i 2013 hadde han et utlånsopphold i Hønefoss BK i Tippeligaen.

Han signerte for klubben i feb.2014  etter utlån fra Molde FK. Han har kontrakt ut 2016. Pål Erik er bror av -spillerne Fredrik og Dan Peter Ulvestad (som også spiller for Kristiansund BK) og sønn av den tidligere fotballspilleren Rune Ulvestad. Pål Erik har blant annet vokst opp sammen med Magnus Wolff Eikrem, og deres fedre henholdsvis; Knut Hallvard Eikrem og Rune Ulvestad spilte også sammen på Molde.

Referanser

Eksterne lenker 
 

Norske fotballspillere
Fotballspillere for Molde FK
Fotballspillere for Kristiansund BK
Norgesmestere i fotball
Personer fra Molde kommune
Fødsler i 1990
Looking for Alaska

Looking for Alaska (norsk tittel, Hvem er du, Alaska?) er den første romanen til den amerikanske forfatteren John Green og ble publisert i mars 2005. Boken er strukturert med et før- og etter-format, der den første halvdelen av boka foregår før en viktig hendelse og den siste halvdelen foregår etter denne hendelsen.

Handling 

Boken begynner med at hovedpersonen Miles Halter skal reise hjemmefra for å begynne på en kostskole i Alabama. Foreldrene arrangerer en avskjedsfest for han, og de blir skuffet når bare to personer dukker opp til tross for at dette ikke ser ut til å påvirke Miles. Han bruker François Rabelais' siste ord for å forklare hvorfor han drar hjemmefra; «I go to seek a Great Perhaps». Dette sitatet blir det filosofiske fokuspunktet for romanen.

Bøker fra USA
Bøker fra 2005
VM i svømming 2011 – 200 meter medley kvinner

200 meter individuell medley kvinner var en svømmeøvelse som ble arrangert under VM i svømming 2011. Både Forsøksheatene og semifinalene fant sted 24. juli og finalen 25. juli.

Norge var ikke representert i øvelsen.

Medaljevinnere

Rekorder
Før konkurransene var gjeldende verdens- og mesterskapsrekorder som følger:

Ingen ny verdens- eller mesterskapsrekord ble satt under konkurransen.

Resultater

Forsøksheat
38 svømmere deltok i 5 forsøksheat. Svømmerne med de 16.nbeste tidene kvalifiserte seg til semifinalene:

Semifinaler
Semifinalene ble avholdt kl. 18.24 lokal tid.

Semifinale nr 1

Semifinale nr 2

Finale
Finale ble avholdt kl. 19.17 lokal tid.

Referanser

Eksterne lenker
 2011 VM i svømming 2011 – 200 meter medley kvinner (deltagerliste) fra OmegaTiming.com; besøkt 23. juli 2011.

200 m medley k
Gunna Grähs

Gunna Grähs (født  11. juni 1954 i Hallstahammar) er en svensk illustratør.

Gunna Grähs har utdannelse fra Konstfack i Stockholm. Hun har først og fremst illustrert barnebøker, omkring 40-50 titler. Hun har også levert bidrag til tidsskrifter, blant annet Kamratposten. Grähs har vært medlem av Svenska barnboksakademien, på stol nummer 10.

Priser og utmerkelser (utvalg) 

 Adamsonstatyetten 1987
 Wettergrens barnbokollon 1988 
 Elsa Beskow-plaketten 1990
 Kulla-Gulla-prisen 2012

Eksterne lenker

Gunna Grähs' illustrasjoner i norske bokutgivelser (utvalg) 
Følgende boktitler er digitalt tilgjengelige på Nasjonalbibliotekets nettsider:
 Håkan Jaensson og Arne Norlin: Koseputa Det Norske Samlaget (1984)
 Håkan Jaensson og Arne Norlin: Koseputa i Paris Det Norske Samlaget (1986)
 Gun-Britt Sundström: Barnehagen er topp Det Norske Samlaget (1987)
 Gunna Grähs (tekst og tegning): Hvilken dag! Ex Libris Forlag (1987)
 Håkan Jaensson og Arne Norlin: Jakta på koseputa Det Norske Samlaget (1988)
 Ernst Brunner: Trulte og Speilpiken Carlsen forlag (1989)

 Gun-Britt Sundström: Tore går til tannlegen Carlsen (1991)
 Gun-Britt Sundström: Gutten i Supermanndrakten  Cappelen forlag (1993)
 Håkan Jaensson og Arne Norlin: Kose-putas siste strid Det Norske Samlaget (1994)
 Dan Höjer: Kyss & dass & aprilsnarr Tiden forlag (1995)
 Kristin Dahl: Kvadrater, hieroglyfer og smarte kort omnipax forlag (2000)

Svenske illustratører
Fødsler i 1954
Jens Ahlbom

Jens Ahlbom (født 1954 i Hudiksvall) er en svensk illustratør og barnebokforfatter. 

Jens Ahlbom har illustrert en rekke barnebøker, deriblant George Johanssons serie om «Martin Mekk» (Mulle Meck på svensk). Han har også illustrert bøker skrevet og utgitt i Norge, blant annet lærebøker og en utgave av Alf Prøysens Snekker Andersen og julenissen (1998).

Jens Ahlbom er utdannet som tegnelærer og arbeidet som dette i seks år. Han sitter på stol nummer nummer 17 i Svenska barnboksakademien.

Bibliografi 
Bildebøker med egen tekst
 1986:  Jonatan på måsberget
 1992: Lukas i fönstret
 1992: Lukas i svampskogen
 1993: Lukas på varvet
 1993: Lukas fiskar

Jens Ahlbom har i tillegg illustrert omkring 30 bøker skrevet av andre.

Priser og utmerkelser 
 1985: Delt andrepremie i Rabén & Sjögrens bildebokkonkurranse for Jonatan på Måsberget
 1986: Førstepremie i Dagens Nyheters tegneseriekonkurranse for Kunskapens korridorer
 1998: Rabén & Sjögrens tegnerstipend
 2003: Elsa Beskow-plaketten

Referanser

Eksterne lenker 

 Presentasjon av Jens Ahlbom på Raben Bokförlagets nettsider
Digitalkopier av norske bøker med Jens Ahlboms illustrasjoner (utvalg)
 Siv Widerberg og Jens Ahlbom: Guten og hunden (utgitt av Samlaget, 1991)
 Jujja og Tomas Wieslander:Lillebror og Betty (Aschehoug, 1995)
 George Johansson: Martin Mekk bygger et fly (utgitt av Cappelen, 1995)
 George Johansson: Martin Mekk bygger en båt (utgitt av Cappelen, 1995)
 George Johansson: Martin Mekk bygger et hus (utgitt av Cappelen, 1997)
 Alf Prøysen: Snekker Andersen og julenissen (Gyldendal Tiden, 1998)

Svenske illustratører
Svenske barnebokforfattere
Terje Pedersen (politiker)

Terje Ingar Pedersen (født 9. april 1945 i Meløy) er en norsk tidligere forretningsmann og politiker.

Han har eksamen fra reallinjen ved Steinkjer gymnas fra 1968 og eksamen fra Bedriftsøkonomisk Institutt i Oslo fra 1972. Pedersen var ansatt i Finanskonsult A/S i Oslo 1972–1974, og har siden vært selvstendig næringsdrivende under forskjellige selskaper.

Han var politisk aktiv for Høyre i sin ungdom, deltok på Unge Høyres elitekurs i 1964, og var formann i Steinkjer Unge Høyre i ett år samt formann i Nord-Trøndelag Unge Høyre 1966–1968. Pedersen ble senere engasjert i Fremskrittspartiet, og var medlem av Masfjorden kommunestyre inntil 2003. Han fungerte som Fremskrittspartiets gruppeleder fra 1993, og meldte overgang til Det Liberale Folkepartiet i løpet av sin siste periode.

Referanser 

Lokalpolitikere i Masfjorden
FrP-politikere i Hordaland
Høyre-politikere i Nord-Trøndelag
Tillitsvalgte i Unge Høyre
Alumni fra Handelshøyskolen BI
Personer fra Meløy kommune
Kristina Digman

Kristina Digman (født 1959 i Göteborg) er en svensk barnebokforfatter og -illustratør.

Kristina Digman er født i Stockholm, men vokste opp i Båstad. Hun har kunstutdannelse fra flere skoler i Sverige og kunstakademiet i København. Hun har siden arbeidet med maleri, skulptur, grafisk design, restaurering og illustrasjon. Hun debuterte som bokillustratør i 2001 da hun tegnet til Sanna Töringes Vår hemliga trädgård. Etter dette har hun laget bilder til en rekke barnebøker, både med andres og egne tekster. Digmans egen Floras blomster kom på norsk i 2010. Det er en flora for barn formet som en fortelling om en jentepuslings kjærlighet til vårens og sommerens blomster.

Kristina Digman er medlem av Svenska barnboksakademin.

Priser og utmerkelser 
 2005: Elsa Beskow-plaketten
 2008: Slangbellan

Referanser

Eksterne lenker 
 Hjemmeside med bildeeksempler

Svenske illustratører
Fødsler i 1959
78 grader Nord – Svalbardviser

78 grader Nord – Svalbardviser er et musikkalbum med K.M. Myrland, utgitt i 1978. Albumet ble utgitt på nytt i 2006.

Sporliste

 «78 grader nord»
 «Larsens Cognac»
 «Klagesang fra Longyearbyen»
 «Svea»
 «Lunt i natten ligger byen (Sommersol til siste stund)»
 «Når du en gang skal vinke farvel»
 «Kjæften går»
 «Grønnhjelm (Banks of the Ohio)»
 «Se det lysner av sol over Breen»
 «I Spitsbergens kullsvarte gruber (Vi seiler for velstand og lykke)»
 «Vær hilset Svalbard»
 «Spitsbergenbus»

Referanser

Eksterne lenker 
 Rockipedia - 78 Grader Nord (1978)
 Discogs.com - K.M. Myrland ‎– 78 Grader Nord

Musikkalbum fra 1978
K.M. Myrland-album
Georgia i Eurovision Song Contest

Georgia debuterte i Eurovision Song Contest i 2007, da konkurransen ble arrangert i Helsingfors i Finland. Landet har deltatt 14 ganger og har to niendeplasser som beste plassering i Eurovision Song Contest. Georgia har kommet til finalen på 7 av 14 forsøk og har tre sisteplasser i semifinalen som dårligste plassering. Landet har ikke kvalifisert seg til en finale siden 2016.

Historie 
Det er den georgiske allmennkringkasteren GPB som sender Eurovision Song Contest i Georgia, og som velger landets bidrag til konkurransen. Landet debuterte i 2007 med Sopo Khalvasji og «Visionary Dream».

Fraværet i 2009 

Landet har deltatt hvert år siden, med unntak av 2009, da konkurransen ble arrangert i Moskva. På grunn av krigen i Sør-Ossetia 2008 hadde det vært debatt i Georgia om landet i det hele tatt skulle delta i Eurovision Song Contest i 2009. 28. august 2008 annonserte GPB at Georgia ville trekke seg fra Moskva i 2009, med begrunnelsen av at de ikke ønsket å delta i et «land som brøt med menneskerettigheter og internasjonale lover». I desember samme år ombestemte imidlertid kringkasteren seg, og Georgia meldte seg likevel på konkurransen i Moskva. I den nasjonale finalen 18. februar 2009 vant Stefane og 3G med discolåten «We Don't Wanna Put In». Men sangen ble raskt kontroversiell, ikke minst fordi «Put In» var en åpenbar referanse til Russlands daværende statsminister, Vladimir Putin. Russland protesterte mot teksten og fikk medhold fra Den europeiske kringkastingsunion, som ba GPB endre teksten eller velge en annen sang. 11. mars offentliggjorde GPB at de ikke ville endre teksten og mente EBUs krav kom som en følge av russisk press. Dermed trakk Georgia seg fra Eurovision Song Contest 2009.

Tilbake i 2010 
Året etter, i Bærum, var Georgia tilbake igjen i Eurovision Song Contest og fikk en niendeplass med Sopo Nisharadse. Hun deltok med sangen «Shine», med tekst av norske Hanne Sørvaag. 

En ny niendeplass fulgte i Düsseldorf året etter, men siden 2012 har Georgia hatt varierende suksess i konkurransen. Seks ganger har landet måttet stå over finalen i Eurovision Song Contest, siden Georgia ikke kvalifiserte seg fra semifinalen.

Deltakere 
Under er en liste over Georgias deltakere, plasseringer og poeng i konkurransen siden debuten i 2007.

Stemmehistorikk 
Siden debuten i 2007 har Georgia gitt og fått flest poeng fra følgende land. Tallene inkluderer kun poeng gitt og mottatt i finaler. Semifinaler er ikke inkludert. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Galleri

Kommentatorer og poengopplesere

Noter

Se også
 Georgia i Junior Eurovision Song Contest
 Georgia i Tyrkvisjonens sangkonkurranse

Referanser 

Land i Eurovision Song Contest
Georgia
Sofia lufthavn

Sofia lufthavn er en flyplass 5 kilometer øst for byen Sofia.

Referanser

Eksterne lenker 
 

Flyplasser i Bulgaria
Sofia
Digital til analog-omformer

En digital til analog-omformer, også kalt DA-omformer eller DAC (fra engelsk: digital-to-analog converter), er en elektronisk enhet som konverterer en digital (vanligvis binær) kode til et analogt signal.

En analog til digital-omformer utfører den motsatte operasjonen.

Et velkjent bruksområde for digital til analog-omformere er innen gjengivelse av digital lyd, slik som i CD-spillere, digitale lydavspillere og lydkort.

Grunnleggende ideell funksjon 

Den fundamentale funksjon til in DAC er å gjøre verdier med endelig presisjon (vanligvis binære tall) om til en fysisk kvantitet (strøm, spenning eller ladning). Det vanlige er at den fysiske kvantiteten er en lineær funksjon av inngangsverdien. Vanligvis blir disse verdiene oppdatert ved faste intervall, og de kan bli sett på som verdier hentet fra en punktprøvingsprosess. Disse verdiene blir sendt til DAC-en og lagret i et register. Sammen med datasignalet er det vanlig å sende et klokkesignal som gjør at inngangsverdiene blir omformet.

Resultatet av denne funksjonen er at verdien på utgangen på DAC-en blir holdt mellom hver oppdatering av verdien, og en får en stykkevis konstant utgang. Dette er det samme som en nulte ordens hold-operasjon og har en særegen effekt på frekvensresponsen til det rekonstruerte signalet.

Det faktum at DAC-ere i praksis ikke lager en sekvens av såkalte dirac impulser, som, ved ideell lav-pass filtrering, resulterer i det originale signalet før punktprøving, men i stedet lager en sekvens med stykkevis konstante verdier eller rektangulære verdier, gjør at det er en implisitt effekt som stammer fra nulte ordens hold operasjonen på frekvensresponsen til utgangen. Effekten er at det er en lett avrunding av forsterkingen ved høyere frekvenser (et 3.9224 dB tap ved Nyquistfrekvensen). Denne nulte ordens hald-effekten er en konsekvens av hold funksjonaliteten til DACen og ikke på grunn av punktprøvingen (engelsk: sampling) som kan være i forkant med en vanlig analog-til-digital omformer slik det ofte er misforstått til.

Eksterne lenker 
 

Digital signalbehandling
Elektriske komponenter
Elektronikk
Widar Salbuvik

Widar Salbuvik (født 30. august 1958) er en norsk forretningsmann, og har utdannelse som siviløkonom fra Norges Handelshøyskole i Bergen. Salbuvik var en av stifterne av Pareto Gruppen, han er og kjent for sitt eierskap til hotellet Refsnes Gods på Jeløya og for utviklingen av den såkalte Møllebyen i Moss.

Referanser

Eksterne lenker 
 «Salbuvik selger unna Møllebyen», intervju med Salbuvik i Moss avis, 4. november 2010

Norske finansgründere
Norske investorer
Norske siviløkonomer
Bernhard Wuermeling

Bernhard Wuermeling (født 1854, død 1937) var en tysk katolsk politiker (Deutsche Zentrumspartei). Wuermeling var overpresident i provinsen Westfalen fra 1919 til 1922.

Litteratur 
 Eckhard Hansen, Florian Tennstedt (Hrsg.) u. a.: Biographisches Lexikon zur Geschichte der deutschen Sozialpolitik 1871 bis 1945. Band 1: Sozialpolitiker im Deutschen Kaiserreich 1871 bis 1918. Kassel University Press, Kassel 2010, ISBN 978-3-86219-038-6, S. 177 (Online, PDF; 2,2 MB).

Overpresidenter i Preussen
Prøyssiske politikere